Alegzandra/wili-2018-roplus huggingface dataset:
E 1915 e voe embannet ur galv gant Aurelio Ribalta, ur skrivagner galizeg o vevañ e Madrid, d'an dud da zifenn ar yezh. D'ar 6 a viz Genver 1916, er bloaz war-lerc'h, e stagas Antón Villar Ponte gant al labour da sevel ul luskad difennourien ar galizeg, dre ar gazetenn La Voz de Galicia hag e miz Meurzh 1916 e voe embannet gantañ ul levrig anvet Nacionalismo gallego (Apuntes para un libro). Nuestra afirmación regional ("Broadelouriezh c'halizat (Notennoù evit ul levr). Hon diogeladur rannvroel") ma plede gant difenn yezh ar vro.

Diwezhatoc'h, e Wrocław, e teuas da vout serc'h Aleksander Benedykt Sobieski, a oa bet kevezer Aogust e dilennadeg 1697 da vout roue Pologn.

Er c'hantvedoù kentañ e oa savet disfiz en oberourion gristen ouzh implij ar ger. En o spered e oa stag ar gerioù "doueoniezh" ha doueoniourion ouzh ar wengelouriezh pagan. Koulskoude e teu Klemañs Aleksandria da ober ar c'hemm etre « doueoniezh ar Verb peurbadel » ha « gwengelouriezh Dionysos ». Tamm-ha-tamm ez a da goll ar ster stag ouzh ar baganiezh. Nemet e kemm a-wechoù ar ster resis d'ar ger: a-wechoù e talv kement ha Skriturioù Sakr, pe kofezadur ar feiz kristen. Da veno doueoniourion arall e talveze an doueoniezh kement ha prezeg eus doueegezh dre vras, pe eus doueegezh Jezuz nemetken. Er c'hornog ne vez ket graet nemeur gant ar ger a-raok ar mare "skolastek": gwell e vez kavet komz gant troiennoù enne ar ger "sacer", evel "doctrina sacra", "sacra pagina" pe "sacra eruditio". A-benn ar fin neoazh e weljod an doueoniourion latin oc'h ober forzhik gant ar ger en o skridoù, ma teuas ar ger "doueoniezh" da dalvezout kement ha "studi ar gelennadurezh kristen", ar ster a zo chomet warnañ abaoe, e metoù ar gristenien da vihanañ.

Tudenn bennañ Crash a zo anvet James Ballard hag o chom e vez e Shepperton (elfennoù all ne gloton ket gant buhez ar skrivagner), ha Ballard a c'houzañvas ur gwallzarvoud oto nepell goude bezañ echu gant skrivañ ar romant. (Ballard 1993) A-benn ar fin e voe kement a reuz gant Crash ha ma oa bet gant The Atrocity Exhibition, ha muioc'h c'hoazh pa voe lakaet da film gant David Cronenberg.

Ælfwald Sussex a voe roue Sussex asambles gant Ealdwulf hag Oslac e fin an VIIIvet kantved. Test ur garta Ealdwulf e voe e 765 dindan anv Ælhuuald rex. hag unan arall sinet gant Offa Merciae 772 dindan anv Ælbuuald dux. Goude re Oswald hag Osmund edo e anv, met a-raok hini Oslac.

E deroù an VIIIvet kantved e oa ur rann eus rouantelezh Dyfed. Met e 730 , pe seik, e tiframmas Seisyll ap Clydog, roue Ceredigion, Ystrad Tywi digant Rhain ap Cadwgan, roue Dyfed, ha staget e voe gantañ ouzh Ceredigion. Neuze e voe anvet Seisyllwg ar rouantelezh nevez kresket. E 894 e voe aloubet ar vro gant Anarawd Gwynedd hag ar roue saoz Alfred Meur, met divarrek e voent d'he mirout. E 920 e voe unanet Seisyllwg ha Dyfed gant Hywel Dda da sevel Deheubarth.

War-dro 43% eo efedusted ur c'heflusker dre enleskiñ, da lavaret eo 43% hepken eus ar gremm a c'haner dre loskadur a vez treuzfurmet e gremm treloc'hel evit gwir. Kollet eo ar 67% all neuze, e gwrez pergen, hag e tarav er mekanik a-bezh.
Aloubet eo Tanganyika gant an armeoù saoz e 1916. Ingalet e vez e 1921 timbroù trevadenn saoz « Ouganda hag Afrika ar Reter » (e saozneg : "East Africa and Uganda Protectorates") gant "G.E.A.", pezh a dalv « German East Africa ».

D’an dro gentañ ez eas 175,520 mouezh ganti. Rak se ez eas gant an eil dro d’an 8 a viz Du da geveziñ ouzh George Weah, bet c’hoarier mell-droad a-vicher. D’an 11 a viz Du e voe lavaret gant Bodad Broadel an Dilennadegoù e oa aet ar maout ganti pa oa tost 60% eus ar mouezhioù war he anv. Addilennet eo bet e 2011.

John Michael Greer (1962 - ) a zo ur c'hevrinour hag ur penn relijiel amerikan. o chom en Ashland, Oregon. Gounezet e oa bet d'ar feiz drouizek hag Arc'hdrouiz an AODA eo hiziv-an-deiz. Brudet eo ivez evit e interest evit ar bikenn-eoul-maen, en deus skrivet kalz testennoù diwar he fenn.

War-dro 25 cm eo led ar mouilc'hi du. Disheñvel eo ar pared diouzh ar parezed : du eo ar pared, gant ur pigos melen hag ur gantenn velen en-dro d'o daoulagad ; rous-teñval eo ar parezed hag ar ploged.

Merc'h e oa da Gabriel de Rochechouart de Mortemart ha d'e bried Diane de Grandseigne. Françoise e oa hec'h anv, met Athénaïs astagas goude, diwar lezevon giz ar priziusted. Savet e voe en Abati an Itronezed (Abbaye aux Dames) e Saintes. Pa deuas e-maez anezhañ en 1658, e oa anvet Mademoiselle de Tonnay-Charente. Galvete voe da lez Bro-C'hall gant ar rouanez Anna Aostria (diwar levezon he zintin Anne de Rochechouart de Mortemart, kamaradez d'ar rouanez), ha lakaet da servij Henriette d'Angleterre, c'hoar-gaer Loeiz XIV.

Div lodenn a ya d’ober Ginea ar C’heheder, an eil war an douar-bras, anvet Mbini (gwechall Río Muni) gant un nebeud inizi bihan tost d’an aod, hag eben en donvor, enez Bioko (anvet gwechall Fernando Poo) hag enez Annobón. Emañ ar gêr-benn, Malabo (anvet gwechall Santa Isabel), war enez Bioko. Ur 150.000 den bennak zo o chom er gêr-benn. En-dro da C’hinea ar C’heheder emañ Kameroun en norzh, Gabon er su hag er reter, hag ar mor, gant Pleg-mor Ginea er c’hornôg. Evel m’en diskouez an anv emañ e-kichen ar C’heheder.

Goulenn a reas bezañ degemeret e Kompagnunezh Jezuz. Nec'het e oa Ignacio de Loyola: nac'h he goulenn ouzh merc'h an impalaer kozh ha c'hoar ar roue yaouank, pe degemer ur vaouez? Hag eñ, e miz Here 1554, da sevel ur bodad-studi, ennañ pemp beleg karget da studiañ afer.

Ne voe ket trawalc'h da Fabre d'Églantine avat ; evit pellaat muioc'h c'hoazh diouzh an Iliz ez ijinas erlerc'hiañ termenoù a denn d'ar gounezerezh ha d'ar maezioù ouzh anvioù ar sent a oa bet gouestlet pep devezh ar bloavezh dezho. Calendrier rural, "deiziadur kouerel", a voe graet eus an deiziadur-se neuze.

Anne-Louise de Domangeville a zo ganet en un is-skourr eus ar familh familh Thomas, a orin eus Clermont-en-Argonne, a oa bet graet noblañs e 1626 gant an Dug Charlez IV Loren evit servijoù roet d'e diegezh « abaoe tri c'hantved ».
E 2001 e teuas 10 000 Hz Legend er-maez. War ar bladenn-se e klever levezon ar sonerezh etrebroadel, ha levezon ar sonerezh-arnodiñ. Beck a genlabouras ganto war an ton anvet The Vagabond. Talkie Walkie zeuas er-maez e penn-kentañ 2004, hag ur bladenn sonerezh kentoc'h pop eo. E miz C'hwever 2005 voe lakaet ar strollad da chevalier dans l’Ordre des Arts et des Lettres [1]. Pocket Symphony a zeuas er-maez e miz Meurzh 2007. War ar bladenn-se e klever ez eo levezonet ar strollad gant Japan. Nicolas Godin en deus desket seniñ koto ha shamisen gant ur mestr japanat hag a vez o chom e Pariz hag a weler e video "Once Upon a Time". E 2003 e voe implijet City reading evit skeudenniñ testennoù ar skrivagner italian Alessandro Baricco. E 2005 e produjiont 5:55, pladenn Charlotte Gainsbourg .

Hervez Kentañ Levr ar Rouaned e komzas Doue ouzh Yehou, mab Hanani, ar profed, enep Baasha : « ac'hanta ! Ez an da skubañ war-lerc'h Baasha ha war-lerc'h e diegezh » (1R 16, 3).

Liestumm eo ar c'hefluskerioù dre enleskiñ, hervez ar galloud a rankont pourc'has : eus 1 betek 24 bailh pe muioc'h c'hoazh, koublet a-linennad da gas un ahel-pleg hepken, pe koublet e stumm ur V da gas daou ahel-pleg.

E-pad ar Brezel-bed Kentañ e voe bac’het e Sieg tud a orin alaman hag aostrian, pe eus Elzas-Loren, a oa o vevañ e Bro-C’hall a-raok deroù ar brezel hag a oa bet harzet gant ar polis da neuze.

E 52 kent J.K. e nac’hjont, da gentañ, mont da reiñ skoazell da armeoù Verkingetorix. A-benn ar fin e asantjont kas 2000 brezelour, war c’houlenn Commios, penn an Atrebates.

Polinezia (eus ar gregach: πολύς "lies" niverus + νῆσος "nēsos" enez) a zo unan eus an teir rann vras a ya d'ober Okeania (e-maez eus enez-kevandir Aostralia, ha Tasmania); Melanezia, ha Mikronezia eo an div rann all. En tu-hont da 1 000 enezenn bennak a ya d'hec'h ober, hag i strewet e kreiz hag e su ar Meurvor Habask. Graet e vez Polinezianed pe, raloc'h, Polineziz eus annezidi an inizi-se, ha kar eo o yezhoù hag o sevenadur.

Eil brezel-bed: d'ar 7 a viz Even 1944 e kouezhas un nijerez P-51 (marilhet 42-106652 ha kodet C5-?) eus aerlu ar Stadoù-Unanet e Ploufragan; he nijour a voe lazhet, douaret e voe er Brittany American Cemetery e Montjoie-Saint-Martin e departamant Manche e Bro-C'hall.

Östersund eo ar gêr vrasañ, war ribl al lenn Storsjön. En-dro da Jämtland emañ proviñsoù Härjedalen ha Medelpad er c’hreisteiz, Ångermanland er reter, Lappland en hanternoz, ha rannvro Trøndelag e Norvegia er c’hornôg.

Ivan Tyulenev (Rusianeg: Ива́н Влади́мирович Тюле́нев), ganet d'an 28 a viz Genver 1892 ha marvet d'ar 15 a viz Eost 1978, a oa un ofiser uhel soviedat, unan eus ar re gentañ a voe lakaet da jeneral el Lu Ruz e 1940.

Vladimir Vladimirovitch Poutin (Влади́мир Влади́мирович Пу́тин e rusianeg) a zo un den a stad rusian bet ganet d'ar 7 a viz Here 1952 e Leningrad (Sankt Peterbourg bremañ). Prezidant Kevread Rusia e voe etre 2000 ha 2008, a-raok dont da vezañ "prezidant ar gouarnamant" (kentañ ministr), anvet gant Dimitri Medvedev aet da brezidant war e lerc'h. Addilennet eo bet da brezidant e 2012 evit ur resped 6 vloaz.
Studioù a reas e skol Arzoù-Kaer Stockholm ha goude-se e resevas ur yalc'had da vont d'an Académie Julian e Pariz. Mont a reas d'ober un dro da Vreizh er bloavezhioù 1870 ha divizout a reas chom eno. Poltredoù tud eus ar vro a livas.

Gant Martin Birch ivez e voe kenderc'het ar bladenn Fire of Unknown Origin e 1981, enni an ton Burnin' for You bet skrivet gant D. Roeser (sonerezh) ha R. Meltzer (pozioù), ha Veteran of the Psychic War poziet gant M. Moorcock adarre. Da Bladenn Blatin ez eas ivez, ha Veteran of the Psychic War a voe arveret er film Heavy Metal, bet skignet adal ar 1añ a viz Eost 1981.

Rock Hudson (Roy Harold Scherer, Jr e anv gwir) a oa un aktour stadunanat ganet d'ar 17 a viz Du 1925 e Winnetka, Illinois, ha marvet e Los Angeles d'an 2 a viz Here 1985.

Pleskob (Mor-Bihan) : sinadur ofisiel gant an ti-kêr eus an emglev Ya d'ar brezhoneg kinniget gant Ofis ar Brezhoneg evit kas ar yezh war-raok war ar pemdez.

Béla Kiraly, bet ganet d'ar 14 a viz Ebrel 1912 ha marvet d'ar 4 a viz Gouhere 2009, a zo bet e penn ar Gward Broadel da vare Dispac'h Hungaria.

Zeus a oa droug ennañ abalamour ma kave gwelloc'h d'an Naiadenn un den evel Herakles eget un doue eveltañ. Herakles a yeas da glask fred da lec'h all evel kustum, ha setu ma voe un doueez all o ouelañ dourek d'an haroz pa varvas evel an dud.

Koulskoude e 362 kent J.-K. e oa bet rannet Kevre Arkadia gant ar re a felle dezhe derc'hel da vezañ kevredidi eus Tebez hag ar re o doa c'hoant da enebiñ ouzh he hegemoniezh. En em gannañ a reas keodedoù Arkadia en div arme eta en Emgann Mantinea. Goude an emgann ha diwezh hegemoniezh Tebez e tigreskas levezon Kevre Arkadia.

An International Board on Books for Young people, pe IBBY, zo un aozadur etrevroadel, e stumm ur rouedad izili, evit diorren al lenn levrioù e-touez ar vugale, ar re vihan pe ar re vras.

Adkemeret eo bet war e lerc'h gant Aristoteles, evit diveskañ ar brederourion diouzh an doueoniourion, a gont ar mojennoù pe gwengeloù en ur stumm barzhonius.

Div gevredad arall a voe strollet gant DKW e 1932, Wanderer ha Horch. Er memes blez, evit derc'hel a-enep d'ar reolioù nazi, en em strollas Audi, DKW, Horch ha Wanderer edan sin ar peder gwalenn c'hris arc'hant kroaziet evit sevel ar merk Auto Union, gant e sez e Chemnitz, e Saks bepred. Dre ma veze savet kirri-tan bras ha kaer get meur a gevredad all e savjont neuze kirri-tan marc'had-mat a-walc'h.

Tresadennoù giz keltiek/iwerzhonat zo e penn hag e dibenn pep kontadenn, hogen n'eus meneg ebet eus anv o aozer(ez) neblec'h. Un unarouez bihan zo e korn gevred tresadenn pevare tal ar golo.

Abersychan zo ur gumuniezh e kontelezh Torfaen, Kembre, 28.2km eus Kerdiz. E 2011 e oa poblet gant 6 794 a dud, ha 776 anezho (11.4%) a oa kembraegerien.

E 1953 ez eas Ballard e RAF ha kaset e voe da ziazezlec'h RCAF e Moose Jaw, Saskatchewan, Kanada. Eno e tizoloas ar skiant-faltazi e kazetennoù skiant-faltazi amerikan. E-keit ma oa e RAF e skrivas e destenn skiant-faltazi gentañ, "Passport to Eternity" he zitl.
El lodenn gentañ(1-8), e lenner kennerzhoù ar profed Zec'haria d'ar bobl ha d'he renerien. Ne selaoue ket an dud ouzh ar brofeded, a-raok an harlu : bremañ avat en deus Doue truez ouzh e bobl hag a ray dezhi ober berzh, ma heuilh e Lezenn. Diskouez a ra ar profed pegen mallus eo ar peoc'h hag an unvaniezh etre renerien politikel ha relijiel evit mad ar bobl. E ziouganoù niverus hag arouezel a zo diaes a-walc'h da zirouestlañ a-wechoù. Ael an Aotrou a ro skoazell d'ar profed evit ma kompreno e lavaroù.

Herta Müller a voe ganet e Niţchidorf, e rannvro Banat, e ur familh labourerien-douar eus ar vinorelezh alamanek. Bet e oa bet he zad er Waffen-SS hag he mamm a oa bet kaset d'ur c'hamp-bac'h en URSS goude an Eil Brezel-Bed. Alamaneg ha lennegezh Roumania a studias e skol-veur Timişoara. Goude-se e labouras e skolioù-mamm hag e roas kentelioù alamaneg prevez.

Rouanez Bro-Saoz e oa Charlotte da vezañ, dre ma oa bugel nemetañ he zad. Met mervel a reas er gwentloù d'ar 6 a viz Du 1817, d'ur 21 bloaz, goude genel ur mab hag a varvas ivez.

E Breizh-Veur, en XIXvet kantved, eo bet alies kemeret Tir da skouer evit skeudenniñ breskter an uhelidi hag ar galloudoù kreñv, ken gant John Ruskin e linennoù kentañ Mein Venezia (Stones of Venice), ha gant Rudyard Kipling en e 'Recessional' (kan dibenn oferenn).

Da-heul darvoudoù ar 5 ha 6 a viz Here 1789 ha dilojadenn ar Vodadenn vonreizhañ vroadel da Bariz e teuas da vezañ "Kevredigezh mignoned ar Vonreizh", oc'h ober annez e Kouent ar Jakobined (straed Saint-Honoré), a-raok mont da Gleub ar Jakobined da vat.

Afrika Korps, berradur da Deutsches Afrikakorps, a-wechoù skrivet Afrikakorps pe DAK a oa lec'h penn an divizionoù alaman panzer e dezerzhioù Libia hag Egipt kôrnogel ha goude-se en Tunizia e-pad an Eil Brezel-bed. Tamm-ha-tamm an anv Afrika Korps a voe implijet evit anvel al lec'h penn hag an holl unvezhioù soudard a oa dindan e urzhioù.

Henri Diamant-Berger, bet ganet Henri Simon Diamantberger e Pariz IX d'an 9 a viz Mezheven 1895 hag aet da Anaon e Pariz V d'ar 7 a viz Mae 1972, a oa ur filmaozour, saver senarioioù ha produour gall.

Gant ar stirad-se bloavezh 1980 heuliad/adsevel d'ar stirad orin, ar flodad trevadennel a gav ar voulenn Zouar ha goude-se a zifenn an Douar rak ar re Cylons. Ar stirad-se a voe ur c'hwitadenn brim dre meur a abeg met ar vank a arc'hant a voe an hinni pennañ: adimplij tammoù eus ar stirad kozh, adimplij tammoù eus ar film e-pad kren-douar an Universal Studios e 1974 evit ur sekañs tagadenn gant ar re Cylon.

Un hengoun eo bremañ kanañ Himnusz da zigoradur al lidoù ofisiel kent o c'hlozañ gant Szózat – ken diaes eo kanañ Szózat avat ma vez lakaet un enrolladenn da vont.

Pignat ha diskenn eo daou bred kelc'hiad hevelep kefluskerioù ; diaser eo diwezh al loskadur ha deroù ar gwaskadur. Kloz eo ar c'harter, a zo un tamm eus ar gambr-leskiñ ma talvez da gambr-waskañ.

Seren Gomer eo ar gazetenn sizhuniek kembraek kentañ a voe embannet e Kembre. Embannet e voe an niverenn gentañ d'ar 1añ a viz Genver 1814 en Abertawe.
Galvet e voe en-dro e deroù ar bloavezhioù 340 hag anvet da g-comes Britannia. Marteze e voe lakaet e penn un unvezh comitatenses dindan an impalaer Constantius Iañ e-pad e dro-vrezel en enez er goañvezh 342-43.

Jawa (pe Java) zo unan eus inizi Indonezia. E-touez lec'hioù pobletañ ar bed eo Jawa, gant 124 milion a annezidi, a zo o vevañ war ur gorread 132 000 km².

Hervez Gari Ledyard eus Skol-Veur Columbia e vije bet diorroet al lizherennoù hangeul diwar lizhrenenoù ar skritur phagspa implijet gwechall evit skrivañ ar mongoleg kentoc'h evit bezañ awenet gant perzhioù distagañ.

E 1979 e-pad c'hwec'hvet koulzad d'al lid People's Choice Awards, ar stirad skinwel a dap ar priz er rummad "gwellañ stirad nevez doare drama".

Skrivagnerien c'hresian all a ra gant ar ger evit ober anv eus "kosmogoniezh". Gant ar stoikourien ez eus kaoz a "brederouriezh doueoniel" diwar-benn ar prederiañ a-zivout an doueegezh, a zo dezhe ur skourr eus ar brederouriezh.

Marín zo ur gumun hag ur porzh eus Galiza, 25 885 a dud enni, e proviñs Pontevedra, entre kêrioù Vigo ha Pontevedra. Brudet eo traezhenn Mogor.

Goude ar brezel ne c’houlennas ket an enezourien dont en-dro da Sieg, war-bouez ur familh labourerien-douar a chomas da vevañ en enez betek 1975. Bremañ n’eus mui nemet daou di e Sieg, an ti-feurm-se hag un ti-hañv, savet dirak ar porzh.

E dad, resevour ar post, hag e vamm skolaerez, ganet o-daou en Aljeria, trevadenn c'hall, a laboure e Tanger evit ar stad c'hall. Eno e oa ganet e 1951.

Gwiad an avaloù-douar ha plant all a vez debret gant al larvennoù hag an imagoed. Rak-se int noazus ouzh kresk ar plant hag ouzh an askorad torzhelloù.

Fritz Todt, bet ganet d'ar 4 a viz Gwengolo 1891 e Pforzheim (Impalaeriezh alaman d'ar mare-se) hag aet da Anaon d'an 8 a viz C'hwevrer 1942 en ur gwallzarvoud karr-nij e-kichen Rastenburg (Prusia ar Reter d'ar mare-se), a oa un ijinour alaman war al labourioù foran.

Kanton Honfleur-Deauville a zo ur c'hanton eus Bro-C'hall e departamant Calvados hag er rannvro Normandi. Krouet e oa bet gant dekred ar 17 a viz C'hwevrer 2014.

Goulenn a reas Polidektes gant Perseüs dibennañ anezhi. Perseüs a implijas diabarzh e skoed evel melezour kuit da vezañ troet e maen gant daoulagad Medousa, hag armet gant ur c'hleze profet gant Hermes, a droc'has penn an euzhvil. Eus ar gwad a strinkas eus he gouzoug e tiflukas C'hrysaor ha Pegasos, engehentet o-daou gant Poseidon. Perseüs a brofas penn ar C'horgon, ar "Gorgoneion" da Athena. Kinklañ a reas he skoed, an aigis, gantañ ha mirout a reas e c'halloud spontus.

Un harz eo ivez d'ar Parc Cenedlaethol Bannau Brycheiniog (Brecon Beacons National Park, e saozneg). Ar stêr hag al lammoù-dour warni a sach gweladennerien da bark ar Fforest Fawr Geopark.

An ekidne pigos hir (Zaglossus bruijni) a zo ur bronneg eus an urzhiad Monotremata, brosezat e Ginea Nevez, hag a vev dreist-holl e koadeier menezioù an enez.

1517 : embann a ra Martin Luther ar Pemzek Tezenn ha Pevar-Ugent dirak iliz Kastell Wittenberg, ha reiñ lañs evel-se d'an Disivoud protestant.
La Comtesse de Chateaubriant ou les Effets de la jalousie, romant gant Pierre de Lesconvel. Paris, 1695, in-12. Lakaet alies war gont Madame de Murat dre fazi.

Goude erruout e Pariz e kavas brud gant he labour er Folies Bergères, ma teuas da vout kourtizanez, kevezerez da "La Belle Otero". Kemer a reas anv unan eus e serc'hed, ur c'hont pe beskont de Pougy.

Redek a ra al Lyvennet Beck dre Crosby Ravensworth, e kontelezh kozh Westmorland. Dont a ra an anv eus llwyfen un anv a vez roet da stêrioù peurvuiañ. Hervez Hogg eo honnezh e oa Llwyfenydd e skridoù Taliesin. Nepell emañ kêr Ewe's Close, ken kozh hag ar marevezh henroman, a greder.

Sophia ar Rouantelezh-Unanet (3 a viz Du 1777 - 27 a viz Mae 1848) zo ur briñsez saoz, merc'h da George III ha d'e bried Charlotte von Mecklenburg-Strelitz.

Yann a zimezas adarre, da gentañ e 1366 da Janed Holland, keniterv d'ar roue Richarzh II, ha goude da Janed Navarra, e 1386. Un delwenn dezhi a weler e-kichen bez Edouarzh III en abati Westminster. Morse ne daolas troad war douar Breizh.

An holl armoù ha mekanikoù a vez tu implij er c'hoari a zo gwirion memes ma vez ul lod bras anezho hag a oa chomet dindan stumm primmpatromoù anezho.

An Dispac'h Greantel eo an anv bet roet d'ar mare eus Istor ar bed ma voe kemmoù bras ha buan en armerzh, er gevredigezh hag er galvezoniezh. Deuet eus ar Rouantelezh-Unanet e kreiz an XVIIIvet kantved en em strewas an araokadennoù kalvezel betek ma voe kemmet al labour-douar, ar greanterezh ha dre se buhez an dud er bed a-bezh.

Meur a garg ofisiel a voe fiziet e Poynter : kentañ Slade Professor e voe etre 1871 ha 1875, penn National Art Training School etre 1875 ha 1881, ha rener National Gallery etre 1894 ha 1904 (ober a reas war-dro digoridigezh Tate Gallery). E 1876 e teuas da vezañ ezel eus Royal Academy. Pa varvas Sir John Millais e 1896 ez eo Edward a gemeras e blas evel prezidant Royal Academy, ha lakaet e voe da nobl.

N'eo ket anavezet Tamil Eelam da Stad dizalc'h gant Stad dre wir ebet na gant an ABU ha mestr e chom ar gouarnamant war an darn vrasañ eus an tiriadoù c'hoantaet gant an dizalc'herien. Astenn a ra an LTTE e veli war distrigoù Vanni, Kilinochchi, Mullaiththeevu, ar pep brasañ eus Mannar ha lodennoù eus distrigoù reterel Trincomalee, Batticaloa hag Amparai.

Div lodenn a ya d'ober Tir. An eil, anvet "Tir gozh", zo ur c'hreñvlec'h war an aod, un tamm war an uhel, hag eben, ar gêr nevez, savet war un enezennig roc'hellek, war-dro ur c'hilometr diouzh an aod ha stag outi dre ur chaoser. Ul lec'h galloudus-kenañ eo bet.

Anvet e voe Picus Macei (kentanv) da gentañ-penn (e 1818) gant an evnoniour gall Louis Jean Pierre Vieillot (1748-1831) : dougen a ra anv an ergerzher hag ar moraer breizhat Marc Joseph "Macé" Marion-Dufresne (1724-1772).

Etre 1911 ha 1914 e kemeras Audi perzh er redadeg hirbad Coupe des Alpes, 2400 kilometrad a hirder, a c'hounezas e 1912, 1913 ha 1914. Àr-lec'h e voe ar Brezel-bed kentañ, a redias Horch da sevel kirri-tan evit an treuzdougoù get ar patrom-karr "G 8/22 HP". A-benn ar fin e savas Audi kirri-tan bras ha ker-ruz. Dre-se e voe melloù kudennoù-arc'hant gant ar gompagnunezh e-kourz Enkadenn Veur 1929.
Er Reter-Nesañ ne vez produet hag evet nemet e Liban, Siria, Jordania, Palestina, Turkia, Iran hag Israel abalamour da strishaennoù an Islam.

Gounezet en deus Jim Clark meur a redadeg ha kevezadeg. Gant 72 disparti e Prizioù Bras hepken en deus gounezet 25 gwech, graet en deus 33 plas pol ha gounezet en deus daou ditl ar vlenierien e 1964 ha 1968. Ouzhpenn eo aet ar maout gantañ e-pad an Indianapolis 500 1965.

Sade Adu pe Sade (Helen Folasade Adu diouzh hec'h anv gwir), bet ganet d'ar 16 a viz Genver 1959 en Ibadan (Nigeria), zo ur sonaozerez ha kanerez sonerezh soul ha jazz. Broadet Breizhveuriadez ez eo ezel eus ar strollad Sade abaoe 1983.

Savet eo diwar XML, e vo enporzhiet testennoù diouzh restroù o mentrezh OpenDocument pe restroù RTF, Microsoft Word .doc, ha HTML ken mat all.

Mab e oa da Henrique de Borgonha, pe Herri Bourgogn, kont Portucale , ha da Deresa, infantez rouantelezh León, ha kontez Portucale, ur gontelezh e-barzh rouantelezh León .

Mil anavezet e oa en abeg da roll "Sylvia" he devoa dalc'het er film La dolce vita (1960, sevenet gant Federico Felini) : dont a reas da vezañ mojennel an darvoud a rannas an aktourez gant Marcello Mastroianni e Feunteun Trevi (Fontana di Trevi en italianeg) e Roma.

Ar stêr Pyrddin (Afon Pyrddin e kembraeg) zo ur stêr eus kreisteiz Kembre hag a ya d'ober an harz etre kontelezh Powys ha hini Castell-nedd Port Talbot.

Emañ stad Chhattisgarh etre Madhya Pradesh er gwalarn, Maharashtra er c'hornôg, Andhra Pradesh er su, Orisa er reter, Jharkhand er biz hag Uttar Pradesh en norzh.

Audi zo ur gompagnunezh alaman a sav kirri-tan hag a zo bet krouet d'ar 16 a viz Gouere 1909 get August Horch. Un iskevredad ag ar c'hevredad Volkswagen AG eo. Anv ofisiel an embregerezh eo AUDI AG. En Ingolstadt e Bavaria emañ sez ar gompagnunezh. August Horch en deus savet ivez, a-raok Audi, ar merk Horch, met diwezhatoc'h en deus staget anezho. Kement hag Auto Union Deutsche Industrie e talvez Audi, da lavaret eo "strollad tangarrerezh Alamagn". Ur merk kirri-tan brudet eo Audi hiziv-an-deiz.

E 1964 e varvas gwreg Ballard abalamour d'an danijenn-skevent. (Un doare disheñvel da zisplegañ he marv a zo e-barzh The Kindness of Women). Ur fromadenn vras a voe evit Ballard, hag e 1965 e stagas gant skrivañ The Atrocity Exhibition, en ur genderc'hel da skrivañ istorioù skiant-faltazi.

Burzhudus e vije bet he ganedigezh. Fougeal a reas he zad, bloavezhioù goude, ne oa tostaet ouzh he mamm nemet teir gwech en o buhez. Nemet un toullad mizioù ne oa Charlotte Augusta pa zispartias he zud en ofisiel. Diwar neuze e viras he zad outi da welout he mamm nemet gwechig dre vare.

Er yezhoniezh e vez implijet an termen troad-pal pe troad palel(saoz.: final case) evit komz eus un droad-lec'hianñ a dalvez da verkañ pal un ober, o klotaat mui-pe-vui gant an araogenn "a-benn" e brezhoneg.

En tu all d'ar c'hemmoù-se e c'hoarvezas an Dispac'h Greantel e-kerzh ur c'hantved a gempouez en darempredoù etrebroadel (brezel bras ebet etre 1815 ha 1914), er reizhiad voneizel (monc'hwezh ebet) hag er reizhiad armerzhel (asantet e voe ma vije ar marc'hadoù o ren).
1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol .

E-pad eizh miz goude ma voe bet skignet ar film pilot, 17 lodenn a voe sevenet (pemp anezho o vezañ gant ar stumm daou damm), kevatal e oa gant ar stumm diazez d'ar stiradoù: 24 lodenn evit ur c'houlzad. Gant nebeutoc'h-nebeutañ a arvesterien hag ur goust uheloc'h-uhelañ, ABC a roas harz d'ar stirad Battlestar Galactica e miz Ebrel 1979. Al lodenn ziwezhañ anvet "Dorn Doue" (titl orin: "The Hand of God") a voe skignet er skinwel d'an 29 a viz Ebrel 1979.

E 1984 ec'h em em disrannas ar Strollad e div rann, implijet gante o-div an anv "Strollad Labourerion Bangladesh", e penn ur rann Amal Sen ha Nazrul Islam hag e penn eben Rashid Khan Menon, Prezidant ar Strollad hiziv, goude ma oa bet adunvanet e 1992.

Un Eisteddfod brudet a oa bet e Caerfyrddin, e kreisteiz Kembre, e 1450 pe 1451. Goude ma soñjer e voe meur a hini all a-raok dezhi er Grennamzer, n'eo nemet an eil eisteddfod testeniekaet goude Eisteddfod Aberteifi, 1176 hag a-raok re Caerwys er XVIvet kantved.

Les Conquérants de troy zo un heuliad bannoù-treset. Klokaat rollad an heuliadoù diwar-benn Troy o tisplegañ penaos e oa bet trevadennet a ra an heuliad-mañ.

E penn kentañ ar bloavezhioù 1980 e krogas ar sonerezh-se da vezañ anavezet en Europa, dre ar strollad Madness, met er bloavezhioù 1990 hepken e krogas da vezañ brudet er Stadoù-Unanet dre Fishbone (krouet e 1979) ha, dreist-holl, Operation Ivy (1987).

En arvar emañ an ekidne pigos hir da vont da get, dreist-holl abalamour ma vez chaseet gant annezidi Ginea Nevez ha ma vez distrujet e endro.

E mervent ar Stad Missouri er Stadoù-Unanet, e su Kontelezh Hickory (Missouri) hag e norzh Kontelezh Polk (Missouri), war-dro 80 km en norzh da Springfield, emañ al Lenn Pomme de Terre (Pomme de Terre Lake), e kember ar stêrioù Lindley Creek ha Pomme de Terre a ro hec'h anv dezhi.

E 1995 e voe dilennet da brezidant, trec’h war ar perzidant kent Lech Wałęsa. Hag addilennet e voe adarre evit pemp bloaz e 2000. Ne c’halle ket en em ginnig un trede gwech avat, rak difennet eo gant bonreizh Polonia.

An Divina Commedia (La Commedia an titl orin italianek) zo ur varzhoneg hir en italianeg savet gant Dante Alighieri. E-pad triwec'h vloaz e voe ar barzh o skrivañ e bennoberenn betek e varv e 1321.

Tro 4 milion a dud o deus bet gweladennet kêr Bongha e-pad ar sizhunvezhioù goude e varv. Ar polis goude un enklask en deus kadarnaet e oa un emlazh.

Testenn ar varzhoneg a-bezh a zo enskrivet en ur c'helc'h ha tro-dro d'an destenn ez adkaver an Aotrou kizellet e stumm un tres arem daou vetrad uhelder dezhañ gant 21 c'hloc'h arem. Ton ar c'han broadel a c'hell bezañ sonet gant ar c'hleier.

Abalamour d'an unvaniñ degaset gant emglev ar skrivagnerien e 1908 e voe kemmet doare-skrivañ geriennoù zo, en ur virout doareoù tregeriek ("z" ebet e gerioù evel "anaveet, anean, bean, de, gweenn, ive, koueet, neve, ru, trugare", hag all).
Glen A. Larson, krouer ha produer Battlestar Galactica, a zisklerias e oa savet ar soñj en Battlestar Galactica, gant an titl diazez Adam's Ark, e fin ar bloavezhioù 1960. James E. Ford a roas munudoù all er pennad anvet “Battlestar Galactica and Mormon Theology,” hag a voe lennet e-pad ar brezegenn "The Joint Conference of the American Culture and Popular Culture Associations" d'ar 17 a viz Ebrel 1980 (embannet abaoe gant an titl “Theology in Prime Time Science Fiction: Battlestar Galactica and Mormon Doctrine,”), ar stirad en devoa kendeuzet meur a dem o tont eus ar teologiezh Mormon. Evel-se e adkaver temoù evel an dimeziñ evit "an amzer hag ar beurbadelezh", ur "c'huzul a daouzek," hag ur blanedenn anvet Kobol. En ur c'houzout e oa Larson ezel eus Iliz Jezuz-Krist ha Sent an devezhioù diwezhañ (saozneg:The Church of Jesus Christ of Latter-day Saints) eo anat e oa bet tuet gant e gredennoù evit sevel ar stirad. Diaes e oa bet dezhañ e-pad pell da rastellañ arc'hant. Battlestar Galactica a oa bet produet a-benn ar fin war lañs brud-mat ar film Star Wars.

Mab ar savour Ambrose Poynter e oa, ha ganet e voe e Pariz. Mont a reas da studiañ da Ipswich School, Brighton College, ha goude-se ez eas da Londrez, da Roma (ma vamas rak oberennoù Michelangelo Buonarroti) ha da Bariz ma teskas gant Charles Gleyre (eno eo e kejas gant James McNeill Whistler).

Andrew Eldritch, hag eñ e penn ar strollad The Sisters of Mercy en deus lakaet war e lec'hienn oberennoù Ballard a blij ar muiañ dezhañ : Crash, The Atrocity Exhibition, High Rise, Low-Flying Aircraft, The Unlimited Dream Company ha Myths Of The Near Future. Ul lodenn eus ar c'homzoù skrivet gant Eldritch a c'haller keñveriañ gant temoù Ballard (teknologiezh, erotegezh, distopiezh) ivez (kanaouennoù : Crash and Burn ha Doktor Jeep).

Goude freuz-stal Emsavadeg Budapest e 1956, penn-meur nevez ar Strollad komunour Hungariat János Kádár a glaskas reiñ lam d'ar c'han broadel Himnusz evit lakaat en he flas ar ganaouenn Szózat met un taol kleze en dour e voe.

Aesoc'h eo kompren arc'hwel KDE Wankel/Paschke pa seller, war ar skeudenn a-zehoù, ouzh ar c'hambroù a vez ganet gant c'hweladur ar rotor kentoc'h eget ouzh ar rotor e-unan : splann eo natur ar c'heflusker-se neuze, a c'haller deskrivañ evel unan a ya en-dro dre gambroù kemm-digemm o dalc'had a-feur ma tro ar rotor. Tra ma tro hennezh e tosta pep hini eus e gostezioù da speurenn ar bailh kent pellaat en-dro, alese ur gwaskadur hag un deledañ evel e bailh ur c'heflusker "klasel" ma pign ha ma tiskenn ar vountell. Atav ez ar galloud da greiz ar rotor, a zo gwenn war ar skeudenn, ha neuze d'an ahel war-eeun.

E deroù ar Grennamzer edo Hessen e-barzh Landgraviezh Thuringia, met goude Brezel Hêrezh Thuringia e tegouezhas etre daouarn mab Sophie of Thuringia, Dugez Brabant. Heinrich Iañ von Hessen, lesanvet Heinrich ar Bugel, a voe anvet da Landgrav Hessen en 1246. Etre 1458 ha 1500 e voe rannet al landgraviezh etre Hessen Uhel ha Hessen Izel.

Donna ti voglio cantare - 3:25 - Ton "Donna ti voglio cantare" zo savet diwar "Tourdion", ur ganaouenn grennamzerel gant Pierre Attaingnant, embannet ivez er bladenn Futuro antico II.
Kavet eo bet ar c'hentañ skeudennoù eus mojenn Medousa war daou b-pithos eus Boiotia (Louvre CA 795 ha CA 937) ha war un añforenn c'houzougek rakattikek (mirdi Eleusis), savet o-zri en eil kart eus ar VIIvet kantved kt JK. War ar re gentañ ez eo taolennet Medousa evel un den-marc'h parez, war-nes bezañ dibennet gant Perseüs a dro e benn kuit da vezañ troet e maen. War añforenn Eleusis emañ Medousa en he gourvez, dibennet e-mesk ar bokedoù ; he c'hoarezed, dezhe stumm tud gant pennoù euzhviled, a fell dezhe lammat gant an haroz, met harzet int gant Athena.

ar c'hastell, savet war-dro kreiz ar XVvet kantved, gant Jean Bourr, ministr da Loeiz XI, ar roue a voe eureujet e vab d'an dugez Anna Vreizh e 1491. Er park e-kichen ar c'hastell ez eus rivinoù eus an Xvet kantved, en amzer Foulk Nerra, kont Anjev.

E-pad ur pennad e veze gwelet ennañ an danvez roue war-lerc'h Herodez Veur, met pellaet e voe war-lerc'h d'e vamm kemer perzh en un irienn da lazhañ ar roue.

Ar Roc'h Velen zo ur porzhig e kumun Priel, e Treger, war lez kornôk ar stêr Yeodi. Parkadoù istr zo, hag un davarn brudet er c'hornad, anvet Café Pesked.

Diskouez a ra ar stered an uhelvennadoù-mañ: unaniezh, kengred, kendoniezh etre pobloù Europa. N'eo ket liammet ar sifr 12 ouzh un niver bennak a stadoù ezel, met ur skeudenn eus an amzer leun hag ar glokted, evel an daouzek sifr war dremm un eurier, 12 miz ar bloaz, 12 sin ar zodiak, 12 doue Olympos...

E 2008 e tifennas ar Vonreizh outañ da vont war ar renk evit chom prezidant. Harpañ a reas Dmitri Medvedev da vont en e lec'h eta. D'ar 7 a viz Mae 2008 e voe anvet da brezidant ar gouarnamant (kevatal ouzh kentañ ministr) gant hemañ bet dilennet da brezidant war e lerc'h. Mont a reas ivez e penn strollad Rusia Unanet. Manifestadegoù bras a zo bet e kêrioù bras ar vro e 2011 a-enep e zoare da sturiañ ar stad. Mont a reas war ar renk adarre e 2012 evit bezañ prezidant en-dro, gant skoazell ar prezidant Dmitri Medvedev ar wech-mañ. Mont a reas ar maout gantañ en-dro gentañ, d'ar 4 a viz Meurzh 2012, gant ouzhpenn 63% eus ar mouezhioù. Reiñ a reas arsellerien an OSCE da c'houzout e voe bet floderezh avat.

Verkingetorix, ganet war-dro -80 e bro an Arverned, marvet d'ar 26 a viz Gwengolo -46 e Roma, a oa mab g-Celtillos, ha penn pobl an Arverned.

2000 - 1990 - 1980 - 1970 - 1960 - 1950 - 1940 - 1930 - 1920 - 1910 - 1900 - 1900 - 1890 - 1880 - 1870 - 1860 - 1850 - 1840 - 1830 - 1820 - 1810 - A-raok 1800 -
E diwezh ar VIIvet kantved e cheñch skeudenn maskl Medousa (pe gorgoneion) livet gant liverien Korinthos, dindan levezon ar pennoù leon apotropaek (talvezout a reont da virout ouzh ur gwall blanedenn da skeiñ o ferc'henn) : un dremm ront he deus, dezhi pikoloù daoulagad dispourbellet, ur fri togn hag ur barv ; tennañ ha ra alies he zeod. Ar skouer vrudetañ zo un asiedenn eus Attika savet gant Lydos ha miret er Staatliche Antikensammlungen e München (Inv. 8760). Taolennet e vez alies ar gorgoneion war ar skoedoù el livadennoù a weler war prierezh Attika. Er penn kentañ e c'halle kinklañ skoed forzh peseurt brezelour. Adalek kreiz ar Vvet kantved kt JK e vez kavet aliesoc'h war podoù-pri hag an delwennoù evel kinkladur aigis Athena. Ouzhpenn-se e koll penn Medousa he neuz spouronus. Diwar neuze ez eo penn ur dekenn yaouank. Ne chom eus an euzhvil nemet an naeron en he fennad blev.

E 1925 e teuas trede embannadur Pipi Gonto E Kemper e ti Ad. Le Goaziou, leorier – 7, streat Sant-Fransez ; in-4 eo ar vent, 240 pajenn zo el levr.

War-dro ar bloavezh 1 pe 2 e timezas d'he eontr Herodez II, pe Herodez Boethus, mab da Herodez Veur, ha da Mariamne II e drede gwreg, a oa merc'h ar beleg meur Simon Boethus.

Halmstad (distaget [ˈhalmsta] e svedeg) zo ur gêr hag ur porzh e mervent Sveden, en aber ar stêr Nissan. E proviñs Halland emañ ha kêr-benn kontelezh Halland eo. E 2012 e oa 62 797 a dud o chom e kêr, hag ouzhpenn 90 000 a oa e Kumun Halmstad. An ugentvet kêr vrasañ eo e Sveden hag emañ hanter-hent etre div gêr vras all, Göteborg ha Malmö.

1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol .

Atahualpa Yupanqui, bet ganet Héctor Roberto Chavero Aramburu d'an 31 a viz Genver 1908 e Juan A. de la Peña (Buenos Aires (proviñs), Arc'hantina) hag aet da Anaon d'an 23 a viz Mae 1992 e Nimes (Gard, Bro-C'hall), a voe ur barzh, ur c'haner-sonaozer ha soner gitar arc'hantinat.

Titl pladenn gentañ (2007) ar strollad breizhveuriat Klaxons a zo diazezet war titl un dastumad danevelloù gant Ballard : Myths of the Near Future. Thom Yorke, kaner Radiohead, a lakaas tammoù eus Kingdom Come war vlog ar strollad a-raok ma lakafe embann e bladenn In Rainbows (2007).

Dic Jones (30 Meurzh 1934 – 18 Eost 2009) a oa ur barzh kembraek hag ul labourer-douar eus Ceredigion. Arc'hdrouiz Gorsedd Kembre e voe ivez.

Kenlabourat a reas gant meur a gelaouenn berouat: Prisma, El Comercio, Variedades, La Crónica betek 1919. Neuze ez eas da Spagn. Eno ec'h embannas Tradiciones Peruanas, bet savet gant he zad, Ricardo Palma, entre 1924 ha 1925. En 1931 e tistroas da Berou.

Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad: krogit e-barzh. Mar karfec'h reiñ hoc'h ali ha netra ken, grit 'ta e pajenn ar gaozeadenn.

Gwellañ aozadur BÖC evit a sell ouzh ar berzh hag ar badelezh e oa Donald "Buck Dharma" Roeser (penngitarour, kan), Eric Bloom (pennkaner, gitar-lusk, klavieroù), Allen Lanier (pennklavieroù, gitaroù, kan), Joe Bouchard (gitar boud, kan) hag Albert Bouchard (toumperezh, toserezh).
Graet e vez Tir (arabeg صور aṣ-Ṣūr, fenikianeg Ṣur, Latin Tyrus, akkadeg Ṣurru, hebraeg Tiberia צר Ṣōr, gresianeg Τύρος Týros) eus ur gêr fenikian kozh el Liban a-vremañ war aod ar mor Kreizdouar e-tro 40 km en hanternoz da Akko, ha 30 km e su Sidon. Sour eo anv a-vremañ ar gêr; talvezout a ra kement ha "karreg".

Krouet e voe Kanton an Oriant e 1790 hervez un dekred bet kemeret gant ar Vodadeg Vroadel d'an 22 a viz Kerzu 1789. Ur rann velestradurel ha lezvarnel hag ur bastell-vro dilenn eus Bann Henbont e departamant ar Mor-Bihan e oa. An Oriant a oa e bennlec'h hag e gumun nemeti. Dilamet e voe gant ar Goñvañsion e miz Even 1793 hag adsavet gant ar C'huzul-Ren hervez ar Vonreizh bet votet d'ar 26 a viz Here 1795. Krouet e voe daou ganton nevez en Oriant, an Oriant-1 hag an Oriant-2 , gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

Sklaer e oa bet ar Jeneral Thomas Holcomb eus an USMC p'en devoa aotreet ar maouezed da emezelañ er c'horfad d'an 13 a viz C'hwevrer 1943 : arabat e oa reiñ lesanvioù d'ar soudardezed e nep doare. E miz Meurzh 1944, er gazetenn Life magazine, e tisklêrie Holcomb : :

Kenderc'hel a rejont gant o zroiad e 2008, hag e miz Mae 2008 e sonjont penn-da-benn Bubble and Scrape e-pad ar festival All Tomorrow's Parties e Koko e Londrez.

Un enklask justis a oa bet digoret evit gouzout ma oa bet breinadur e-pad e ren pe get. En em lazhañ a reas en ur lammat diouzh un tornaod a-dreñv e zi.

Eno e oa Kastell Tafolwern, lez pennañ aotrouien kombod Cyfeiliog er Grennamzer, e kember ar stêrioù Twymyn hag Afon Iaen. E-pad ur pennad e voe lez ar priñs-barzh Owain Cyfeiliog.

E pevar lec'h disheñvel e c'hoarvez ar pevar fred en ur c'heflusker Wankel, an holl anezho en ichou a zo etre speurenn ar bailh hag ur vountell dric'hostez, anvet "rotor", a dro ennañ ha tro-dro d'un ahel kammgreizet.

Abalamour ma oa ur vro meneziek-kenañ e seblant e talvezas Arkadia da lec'h repu. Pa oa degaset rannyezhoù dorek er Peloponnesos, e-pad an Oadvezh teñval, e chomas bev ar yezh kozh en Arkadia evit doare, ha renket eo yezh hec'h annezidi er strollad yezhoù arkadek-ha-kiprenezek. Herodotos a lavar e oa poblet ar vro gant Pelasged, an anv a roed en henc'hresianeg da henvroidi Bro-C'hres, a oa o vevañ eno a-raok degouezh ar meuriadoù hellenek.

Evel an holl loened en urzhiad Monotremata ez eus un toull-skarzh hepken d'an ekidne pigos hir evit e forzhioù genel, e venvegad troazhañ hag e venvegad koazhañ. Berr eo e lost hag e gorf a zo etre 45 ha 80 cm. Gell pe du eo e vlevenn ha drein zo war e gein. Heverk eo e voj : tuellenn-heñvel ha pleget war-zu an traoñ. Dizant eo an ekidne met kreskennoù heñvel ouzh dent zo war e deod bras. Skilfoù zo ouzh e bavioù, ar re a-raok a servij da duriañ an douar evit diskoachañ boued.
An dachenn a zo bet prenet gant yuzevien er bloavezhioù 1880, pa voe leun ar peurrest eus beredoù yuzev Berlin. Tres ar vered a zo bet savet gant Hugo Licht. Un eil savadur a voe savet e 1910, met distrujet eo bet e-pad an eil brezel bed. Ar bezioù a zo aozet e 120 kevrenn. Ar re tro-dro a zo enno renkadoù uhelañ ha trenkadoù etre. E-kreiz emañ douaret tud ar renkadoù izelañ. Ne voe ket re a zistruj da vare an Nazied, war-dro 400 bez a zo bet distrujet pa voe bombezennet Berlin.

Meizad Eelam evel mammvro a oa bet kinniget da gentañ gant Talbenn Dieubidigezh Unanet an Damiled (TDUD) pe Tamil United Liberation Front (TULF) e 1976. Un unaniezh strolladoù politikel bet o stourm e dilennadeg 1977 evit ur Stad dizalc'h evit an Damiled e Sri Lanka e oa an TDUD. Da-heul an dilennadeg e voe kaset an TDUD d'ar parlamant gant proviñsoù norzh ha reter ar vro. A-benn talañ ouzh an disrannerien e lakaas ar gouarnamant ouzhpennañ un diferadenn er vonreizh e 1978 ma c'houlenned groñs digant an holl gannaded anavezout unaniezh ar Stad. Diwar neuze e voe boikotet ar Parlamant gant an TDUD. D'ar mare-se eo en em stummet strolladoù emsaverien a zivizas stourm evit ur Stad dizalc'h.

Disheñvel-krenn eo ar c'hefluskerioù dre enleskiñ diouzh ar re dre ezleskiñ evel an mekanikoù dre vurezh, a ya en-dro dre ul liñvenn n'eo ket bet losket : aer, dour, sodiom.

Adalek ar XVI-vet kantved e teu ar ger da gaout ur ster ledanoc'h. Kaoz a vo neuze eus "doueoniezh naturel", a dalv kement hag anavezout Doue en un doare a vefe "naturel". Diwar neuze e vez implijet evit ober anv eus relijionoù estrevit ar gristeniezh, e-barzh studi ar relijionoù da skouer. Dont a ra ar ger doueoniezh da dalvezout kement ha skeudenn doue hag an doueegezh er relijionoù a bep seurt, hag o c'helennadurezhioù zoken.

En tu all d'ar redadegoù kirri, ma vez kefluskerioù Mazda-Wankel trec'h war an dachenn, ez eus bet kenderc'het ha gwerzhet kirri-tan betek 2012. Hiziv an deiz e labour ar c'hompagnunezhioù war kefluskerioù Wankel bihan evit astenn diamzalc'h ar c'hirri hiron.

Ledanoc'h eo arver ar c'hefluskerioù daoubred diesel, er greanterezh (mekanikoù bras, sammgirri arbennik) hag er verdeadurezh. Abaoe ar bloavezhioù 1980 ne vez mui kaset kirri-tan gant KDE-où daoubred en Europa ar C'hornôg ; betek 1991 avat e kendalc'has ar c'henderc'hañ en Europa ar Reter.

Ur c'hempennadur hollek e oa ar raktres. Enframmet dreist eo ar Chapel en hec'h endro ha graet en deus James Bouillé war-dro pep lodenn eus ar c'hinkladurioù diabarzh. Gouzout a reas Xavier de Langlais lakaat e livadurioù da glotañ gant uhelvennad James Bouillé.

Hedd Wyn zo ur film kembraek savet gant Paul Turner hag embannet e 1992 diwar-benn ar barzh Hedd Wyn a voe lazhet e 1917 er Brezel-bed kentañ.

Mab e oa da Masimilian von Sachsen (1759-1838) ha d'e bried kentañ Carolina di Borbone-Parma (1770–1804). E dad a oa mab da Friedrich Christian, Dilenner Sachsen. E vamm Caroline, a oa merc'h da Ferdinando Iañ Parma (1751-1802), dug Parma, ha nizez d'an impalaerez Maria Theresia.
Kastell Mailhe (XIVvet-XVvet kantved), savet diwar intrudu Tangi Kermavan (pe Carman) el lec'h ma oa ur c'hreñvlec'h kozh, Kastell Koad Lez Plonevez. Maoris Carman, levezonet hep mar gant Philibert Delorme, a roas dezhañ e stumm a-vremañ hag a lakaas sevel e 1555 chapell Kerveur. Da c'houde e voe graet ur varkizelezh eus an douaroù a oa dindan e varn war urzh Loeiz XIII. Tremen a rejont d'ar Vailheed, un tiegezh pinvidik eus an Touren (1577), d'an tiegezh Roc'han-Chabot (1747), d'ar Cadevilleed (1789), ha d'an Dained (1812)...

E 636 eo sujet Tir gant an Arabed. Echu da vat eo gant he galloud kent. Dont a ra da vezañ ur gêriadenn traken. Diwezhatoc'h e tegouezho d'ar Seldjoukided (1089), a-raok bezañ preizhet e 1124 e-kerzh ar groaziadeg kentañ gant ar groazourien hag ar Venezianed. Dont a ra da vezañ unan eus kêrioù pennañ rouantelezh Jeruzalem. Lodek e oa eus domani ar roue, daoust ma oa ivez trevadennoù kenwerzh emren en anv keodedoù kenwerzhel Italia. Sez Arc'heskopti Tir eo bet kêr d'ar mare-hont; stag e oa da Penneskob latin Jeruzalem. Meur a wech eo c'hoarvezet da eskob Tir dont da vezañ Peneskob Jeruzalem. Heverkañ den e-touez arc'heskibien Jeruzalem eo bet an istorour Gwilherm Tir. Pa godianas Jeruzalem dirak Saladin e 1187, e voe treuzkaset sez ar rouantelezh eus Tir da Akko met kendalc'het e veze da gurunenniñ ar roue e Tir. En XIIIvet kantved e voe tennet Tir er-maez eus an domani roueel ha lakaet da c'hlad groazelek a-ziforc'h. E 1291, e kouezhas etre daouarn ar Vamelouked. Freuzet eo kêr. Nebeut a zismantroù zo chomet war-lerc'h

E Sukorea e vez ouzhpennet ar rakger 쌍 ssang, (“kevellet” pe “doubl”) ouzh anv ar gensonenn eeun pa vez kaoz eus ar c'hesnoennoù doubl, keit ha ma reer kentoc'h gant 된 doen (“kreñv”) e Norzhkorea:

Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad: krogit e-barzh. Mar karfec'h reiñ hoc'h ali ha netra ken, grit 'ta e pajenn ar gaozeadenn.

E 1978 e teuas un eil pladenn bet enrollet war al leurenn, Some Enchanted Evening, a droas da vout gwellañ pladenn Blue Öyster Cult hervez an dud, pa voe gwerzhet tremen 2 vilion skouerenn anezhi.

E 1929 ez ijinas an Alaman Felix Wankel un doare KDE ma tro ar vountell er bailh e-lec'h pignat ha diskenn. Diwar ar mennozh-se e voe savet un eil KDE-tro e 1957 gant Hanns Dieter Paschke ; ar c'heflusker-tro-se eo a anver "keflusker-tro Wankel" hiziv an deiz c'hoazh.

Antoine, bastard Bourgogn (v. 1421-1504), anvet ivez Grand Bâtard Bourgogn goude marv e vreur, aotrou Tournehem, mab da Jeanne de Presle de Lizy ;

Intañvez e oa da 19 vloaz. Goulenn a reas bout rejantez evit he mab. Bec'h a savas etrezi hag he mamm-gaer, Catalina de Austria, a oa moereb dezhi ivez, ha na felle ket dezhi leuskel he merc'h-kaer Juana da ren e Portugal. Goulennet e voe ali Karl V, a oa roue Spagn hag Impalaer santel war un dro, breur d'an eil ha tad d'eben. Hag eñ mont a du gant e c'hoar.
An hini kentañ eo a zeuas a-benn da diñvañ Bacillus anthracis (1876), bakteri eus ar genad Bacillus kiriek d'ar serk kavet e penn-kentañ ar bloavezhioù 1850 gant ar skiantourien alaman Aloys Pollender ha gall Pierre Rayer ha Casimir Davaine. Da-geñver an enklaskoù-se e tiorroas meur a deknik nevez evit livañ, tiñvañ hag anavezout an hadennoù.

E 1920 e timezas d'ar priñs Georges Ghika, ma teuas da vout Priñsez Ghika. Ur mab he doe Liane. En em zispartiañ a reas an daou bried, hep dizimeziñ avat. Lazhet e voe he mab, aerloman er brezel-bed kentañ, ma troas Liane ouzh ar relijion. Mervel a reas e Lausanne, e Suis.

Unan eus an dañjerioù brasañ evit ar vonarkiezh c'hall e voe a-raok deroù an hollveliegezh, gant ar Fronde, er c'hantved war-lerc'h. Ar reoù-mañ a viras en o spered ar C'hevre, evel skouer.

E Norzh Korea e vez implijet al lizherennoù hangeul nemetken abaoe 1949, met e Su Korea e kendalc'hont da skrivañ ar c'horeaneg gant sinalunioù kemmesket gant ar skritur hangeul.

Evel re ar c'hefluskerioù daoubred eo padelezh ar c'helc'hiad, etre 750 ha 1000 anezho a c'hoarvez bep munutenn pa vonedone ar vountell hep kas ar mekanik en e bezh.

Kavet e vez panjabegerion dre ar bed a-bezh, gant meur a hini er Rouantelezh Unanet, er Stadoù Unanet hag e Kanada dreist-holl m'emañ ar pemvet yezh muiañ komzet.

Arc'himedes (henc'hresianeg: Αρχιμήδης), ganet e Sirakuza e 287, marvet Sirakuza 212 kt JK) a oa un ijinour gresian, ur prederour hag ur matematikour speredek. E dad a oa astronomour, eñ eo en dije kroget d’ober skol dezhañ. A-hervez en dije echuet e studioù er skol Aleksandria. D’an nebeutañ eo sur en deus anavezet kelennerien peogwir on eus adkavet lizhiri a eskemme ganto.

E 1908 e voe embannet ul levr all, anvet Pipi Gonto ivez, gant kontadennoù nevez avat, bepred gant Prudhomme Sant-Brieg ; ment in-8, VIII-184 fajenn. Hini ebet eus ar c'hontadennoù ne oa en embannadur 1902.

An aktourez Sarah Bernhardt, a oa bet karget da gelenn dezhi penaos c'hoari, a alias anezhi da chom prenn he beg koant p'edo war ul leurenn. He darempred lesbian gant ar skrivagnerez Natalie Clifford Barney a zo meneget en he romant Idylle Saphique, embannet war-dro 1901. E 1899, goude gwelout Liane de Pougy en un ti-dañsoù e Pariz, ez eas Barney da emginnig da di Liane, gwisket evel ur floc'h hag e kontas e oa-hi "floc'h ar garantez" kaset gant Sappho. Petra bennak ma veze un toullad mat a wazed pinvidik hag a renk uhel dalc'hmat war-lerc'h Liane da neuze e voe hoalet an dañserez gant Barney. Kontet int da vezañ maget karantez tener an eil ouzh eben a-hed o buhez.

D'an 22 a viz Meurzh 2016 e oa bet lakaet en gwerzh ar c'hoari Company of Heroes Complete Edition en Humble SEGA Strategy Bundle war al lec'hienn Humble Bundle

Ul livadur all zo diwar-benn obidoù Casagemas, anvet Evocation (Eñvoradur), livet e 1901 ivez. Er Musée d'Art Moderne de la Ville de Paris emañ hennezh, profet gant hêred Ambroise Vollard (1950).

Graet e veze Kleub breton eus ur strollad kannaded eus Breizh. Evel ar gannaded c'hall all e oant bet galvet gant ar roue Loeiz XVI da gemer perzh e Breujoù Bro-C'hall a-benn ar 1añ a viz Mae 1789.